 રૂ. 40,000 મિલિયન (1140 મિલિયન યુએસ ડોલર)ના ખર્ચે તૈયાર થયેલા પ્રાથમિક આંતરમાળખા સાથે, નવી મુંબઇ હવે રહેવાસીઓને આવકારવા, વસ્તીના મોટા સ્થળાંતર, ઉદ્યોગો, વ્યાપાર અને મુંબઇ અને અન્ય સ્થાનોના બિન-પ્રદૂષક કારોબારો માટે તૈયાર છે. ખારઘરમાં મોટા પાયે પાણીની તંગી સર્જાય છે. તેનું આયોજન એવી ખરાબ રીતે કરવામાં આવ્યું છે કે ખારઘરના ઘણા સેક્ટર્સમાં કેબલ ન નાખવામાં આવ્યા હોવાથી ટેલિફોન લેન્ડ લાઇનો પણ નહીં હોય. આ સેક્ટર્સના લોકોએ સંદેશાવ્યવહાર માટે તેમના સેલ્યુલર ફોન અથવા ફિક્સ્ડ લાઇનના વાયરલેસ ફોન પર નિર્ભર રહેવું પડે છે. પર્યાવરણની દ્રષ્ટિએ તાજી હવાને કારણે ખારઘર શ્રેષ્ઠ સ્થાન છે પરંતુ ઓછા જાહેર પરિવહનને પગલે ખારઘરમાં રહેવું ખૂબ ખર્ચાળ છે અને દૈનિક ધોરણે જરૂર પડતી વસ્તુઓની પણ અહીં મોંઘી મળે છે. અહીં શ્રમિકો પણ ઘણા ખર્ચાળ હોવાથી એકંદરે સંપૂર્ણ વિક્સીત વિસ્તાર બનતા તેને સમય લાગશે.

ખારઘરમાં ભારતની પ્રતિષ્ઠીત શૈક્ષણિક સંસ્થા આવેલી છે. નેશનલ ઇન્સ્ટિટ્યુટ ઓફ ફેશન ટેક્નોલોજી. એનઆઇએફટી (NIFT)ના ટૂંકા નામે ઓળખાતી આ સંસ્થા 2002-03માં દાદરથી ખારઘર ખાતે લાવવામાં આવી. તે ફેશન ડિઝાઇન, ફેશન કોમ્યુનિકેશન અને એપરલ મેન્યુફેક્ચરિંગ અને ઇન્ફોર્મેશન ટેક્નોલોજીમાં અંડર ગ્રેજ્યુએટ કોર્સીસ અને ફેશન મેનેજમેન્ટ તથા ફેશન ડિઝાઇન સ્પેસમાં પોસ્ટગ્રેજ્યુએટ કોર્સીસ ઓફર કરે છે. જોકે એનઆઇએફટી (NIFT)નું મુખ્ય મથક દિલ્હી ખાતે આવેલું છે. હાલમાં શ્રી આઇ.બી. પીરઝાદા સંસ્થાના ડિરેક્ટર છે. ખારઘર વ્યાપારી અને રહેણાંક એમ બંને સેગમેન્ટમાં તૈયાર અને બાંધકામ હેઠળના પ્રોજેક્ટ્સ ધરાવે છે. હિરાનન્દાની કોમ્પ્લેક્સ (ક્રિસ્ટલ પ્લાઝા), કેન્દ્રિય વિહાર ખારઘરના કેટલાક જુના રહેણાક કોમ્પ્લેક્સીસમાં સ્થાન ધરાવે છે. ભારતીય સશસ્ત્ર દળો અહીં બે રેસિડેન્શિયલ એન્ક્લેવ ધરાવે છે - જલવાયુ વિહાર અને રઘુનાથ વિહાર. ખારઘર તાતા મેમોરિયલ હોસ્પિટલનું કેન્સર રિસર્ચ ઇન્સ્ટિટ્યુટ પણ ધરાવે છે.ખારઘરમાં સંખ્યાબંધ વૈભવી રહેણાંક પ્રોજેક્ટ્સ કૂદકે ને ભૂસકે વધ્યા છે. રિજન્સી હિલ્સ, કેસર હાર્મની અને આગામી સમયમાં આવનારા સાયપ્રેસ એક્વા, હેક્સબ્લોક્સ અને કેસર એક્ઝોટિકા જેવા પ્રોજેક્ટ્સ નવી મુંબઇના શ્રેષ્ઠ ગણાતા પ્રોજેક્ટ છે અને તે મુંબઇના પરા વિસ્તારના પ્રોજેક્ટ્સ જેટલા જ મોંઘા છે. એક અગ્રણી ઔદ્યોગિક જૂથ ધનિક અને જાણીતા લોકો માટે ખારઘર હિલ્સ પર હોલિવુડ જેવા વૈભવી વિલાનું બાંધકામ કરવાનું આયોજન કરી રહ્યું છે. જો કે આ સમાચારોને હજુ પુષ્ટિ મળી નથી. પગપાળા પર્યટન કરતા લોકો ધોધ અને ઝરણાના પ્રવાહને કારણે ચોમાસાની મોસમ દરમિયાન ખારઘરની ટેકરીઓની મઝા માણે છે.

સિડકો (CIDCO)એ ખારઘરના સેક્ટર 21માં શોપિંગ મોલ્સની સાથે 18 હોલ ગોલ્ફ કોર્સીસ બનાવવાનું આયોજન કર્યું છે જેને પગલે શહેર નવી મુંબઇના શ્રેષ્ઠ સ્થાનોમાંનું એક થઇ જશે.
જેની ઘણા સમયથી રાહ જોવાઇ રહી છે તેવો સેક્ટર 23નો સેન્ટ્રલ પાર્ક લંડનના સેન્ટ્રલ પાર્કની કલ્પનાને આધારે તૈયાર કરવાનું આયોજન છે અને તે આશરે 80 હેક્ટર્સ સુધી ફેલાયેલો હશે તથા તે ત્રણ સેક્ટરને સાંકળી લેશે. આ પાર્કનો હેતુ આનંદપ્રમોદ માટેના સક્રિય અને નિષ્ક્રીય સાધનો માટેનું શ્રેષ્ઠ સ્થાન પુરુ પાડવાનો છે. નવી મુંબઇને આંતરરાષ્ટ્રીય કક્ષાએ પ્રસિદ્ધી અપાવવાનો પણ એક પ્રયત્ન છે. વર્ષ 2010ના મધ્ય ભાગ સુધીમાં તે પૂર્ણ થઇ જશે તેવી અપેક્ષા છે. સેન્ટ્રલ પાર્ક જ્યારે પૂર્ણ થઇ જશે ત્યારે તેમાં જોગર્સ ટ્રેક્સ, ફૂડ કોર્ટ્સ, ફાઉન્ટેન્સ, બોટનિકલ ગાર્ડન્સ, એમ્પિથિયેટર, થીમ પાર્ક અને કન્ઝર્વેટરી હશે. ઇસ્કોને સેન્ટ્રલ પાર્કની સાથે તેમનું મંદિર બાંધવાની શરૂઆત કરી હતી. આ ભારતનું સૌથી મોટું ઇસ્કોન મંદિર બનશે તેમ મનાય છે. સેક્ટર 12માં "ક્રાન્તિવીર ફડકે ગાર્ડન" નામનો વિશાળ પાર્ક આવેલો છે જે સેક્ટર 12, 20 અને 21ના લોકો માટે ઉપયોગી છે.

હાલમાં ખારઘર બે મલ્ટીપ્લેક્સિ મુવિ થિયેટર ધરાવે છે પ્રથમ તાયરા મોલ ખાતે આવેલો છે જ્યારે બીજુ થિયેટર લિટલ વર્લ્ડ મોલ ખાતે એડલેબ્સ મલ્ટિપ્લેક્સ આવેલું છે. ફૂડ બાઝાર અને ફર્નિચર બાઝાર જેવી રિટેલ બ્રાન્ડ્સ પણ અહીં પ્રાપ્ય છે. આગામી સમયમાં આકાર લેનારા મોલ્સ ખારઘર રેલવે સ્ટેશન નજીક ગ્લોમેક્સ, સેક્ટર 5માં અધિરાજ મોલ, સેક્ટર 12માં પ્રાઇમ મોલ અને સેક્ટર 20માં શાહ મોલ છે. શાહ મોલ અને પ્રાઇમ મોલમાં મલ્ટીપ્લેક્સિસ પણ હશે. પ્રત્યેક સેક્ટરમાં પૂરતી યુટિલીટી શોપ્સ, ડિપાર્ટમેન્ટલ સ્ટોર્સ અને સુપર માર્કેટ્સ છે. આ ઉપરાંત, અપના બઝાર, વેલ્યુ માર્ટ, સ્પિનચ અને ફેરપ્રાઇસ જેવા કેટલાક સુપર માર્કેટ્સ પણ ખારઘરમાં કામગીરી ધરાવે છે. આ ઉપરાંત સેક્ટર 12માં કેટલાક મુક્ત બજારો પણ છે. માંસની દુકાન ફક્ત એક જ સેક્ટર 12માં આવેલી છે. સ્પિનચ ફ્રોઝન માંસની વસ્તુઓનું વેચાણ કરે છે. સિમેન્સ ઇન્ડિયા લિમિટેડ (Siemens India Ltd) ખારઘરમાં ઓફિસ ધરાવે છે અને 10 માળની આ બિલ્ડીંગ ખારઘર રેલવે સ્ટેશન નજીકનું સિમાચિહ્ન છે. મેરેથોન રિયલ્ટી ગ્રુપે નવી મુંબઇના સૂચિત આંતરરાષ્ટ્રીય હવાઇમથકની ખૂબ નજીક પનવેલની બાજુમાં મિની-સેઝનો વિકાસ કરવાની જાહેરાત કરી છે. આ મિની-સેઝ "નેક્સઝોન" આઇટી/આઇટી સંબંધિત ઉદ્યોગ માટે છે અને તેમાં રહેણાંક સંયુક્ત ટાઉનશીપ્સ, વ્યાપારી બિલ્ડીંગ્ઝ, શૈક્ષણિક સંસ્થાઓ અને મનોરંજન માટેના મોલ્સ આવેલા હશે. નેક્સઝોન પણ મુંબઇ-ગોવા રોડથી નજીક આવેલો છે.

આંતરમાળખાકીય સુવિધાઓ
વિશિષ્ટતાઓ
ધર્મો
પરિવહન